CELEX: 32021D1991
Language: hr
Date: 2021-11-15 00:00:00
Title: Odluka Vijeća (ZVSP) 2021/1991 od 15. studenoga 2021. o izmjeni Odluke (ZVSP) 2020/1465 o akciji Europske unije za potporu mehanizmu Ujedinjenih naroda za provjeru i inspekcije u Jemenu (UNVIM)

16.11.2021   
               
               
                  HR
               
               
                  Službeni list Europske unije
               
               
                  L 405/12
               
            
         ODLUKA VIJEĆA (ZVSP) 2021/1991
         od 15. studenoga 2021.
         o izmjeni Odluke (ZVSP) 2020/1465 o akciji Europske unije za potporu mehanizmu Ujedinjenih naroda za provjeru i inspekcije u Jemenu (UNVIM)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 18. rujna 2018. na temelju zahtjeva mehanizma Ujedinjenih naroda za provjeru i inspekcije (UNVIM) donijelo Odluku (ZVSP) 2018/1249 (1) o akciji Europske unije za potporu UNVIM-u.
                  
               
                     (2)
                  
                  
                     Vijeće je 12. listopada 2020. na temelju zahtjeva UNVIM-a donijelo Odluku (ZVSP) 2020/1465 (2) i obnovilo akciju EU-a za potporu UNVIM-u na razdoblje od 12 mjeseci.
                  
               
                     (3)
                  
                  
                     Rezolucijom Vijeća sigurnosti Ujedinjenih naroda (RVSUN) 2586 (2021) produljen je i prilagođen mandat Misije Ujedinjenih naroda za potporu Sporazumu iz Hodeide (UNMHA) kako bi se poduprla provedba sporazuma o gradu Hodeidi i lukama Hodeidi, Saleefu i Ras Issi kako je utvrđeno u Sporazumu iz Stockholma koji su sukobljene strane u Jemenu sklopile 13. prosinca 2018. i koji je potvrđen RVSUN-om 2451 (2018) i RVSUN-om 2452 (2019).
                  
               
                     (4)
                  
                  
                     UNVIM je zatražio dodatnu potporu Unije za godinu dana, koja se sastoji od produljenja razdoblja tijekom kojeg se može iskoristiti doprinos odobren u skladu s Odlukom (ZVSP) 2020/1465 do 28. veljače 2022. i dodatnog doprinosa za razdoblje od 1. ožujka 2022. do 30. rujna 2022.
                  
               
                     (5)
                  
                  
                     Kako bi ispunio svoj mandat, UNVIM je raspoređen na lokacije u susjednim zemljama Jemena, posebno u Džibutiju i Saudijskoj Arabiji.
                  
               
                     (6)
                  
                  
                     Unija bi trebala obnoviti svoju potporu UNVIM-u za godinu dana i prilagoditi je u svrhu provedbe njegova mandata,
                  
               DONIJELO JE OVU ODLUKU:
         
            Članak 1.
            Odluka (ZVSP) 2020/1465 mijenja se kako slijedi:
            
                        1.
                     
                     
                        članak 1. stavak 3. mijenja se kako slijedi:
                        
                                    (a)
                                 
                                 
                                    prvi podstavak zamjenjuje se sljedećim:
                                    
                                       „3.   Unija ovom Odlukom podupire Ured posebnog izaslanika glavnog tajnika UN-a za Jemen i UNMHA-u u pogledu raspoređivanja UNVIM-a u lukama Hodeidi, Saleefu i Ras Issi te na drugim lokacijama u susjednim zemljama Jemena, prema potrebi za provedbu UNVIM-a. U tu svrhu Unija doprinosi podmirivanju troškova povezanih s jačanjem UNVIM-a te tako pomaže u odgovaranju na potrebe jemenskog stanovništva u sklopu šire humanitarne strategije.”;
                                    
                                 
                              
                                    (b)
                                 
                                 
                                    drugi podstavak briše se;
                                 
                              
                  
                        2.
                     
                     
                        u članku 3. stavak 1. zamjenjuje se sljedećim:
                        
                           „1.   Financijski referentni iznosi za provedbu projekta iz članka 1. iznose 2 059 838 EUR za razdoblje od 1. listopada 2020. do 28. veljače 2022. i 2 200 000 EUR za razdoblje od 1. ožujka 2022. do 30. rujna 2022. Vijeće preispituje taj referentni iznos do 1. ožujka 2022. na temelju, među ostalim, stope apsorpcije i procjene potreba koju provodi Komisija.”;
                        
                     
                  
                        3.
                     
                     
                        u članku 5. zadnja rečenica zamjenjuje se sljedećim:
                        „Prestaje važiti 30. rujna 2022.”;
                     
                  
                        4.
                     
                     
                        Prilog se briše.
                     
                  
         
            Članak 2.
            Ova Odluka stupa na snagu na dan donošenja.
            Primjenjuje se od 1. listopada 2021.
         
         
            Sastavljeno u Bruxellesu 15. studenoga 2021.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  Odluka Vijeća (ZVSP) 2018/1249 od 18. rujna 2018. o akciji Europske unije za potporu mehanizmu Ujedinjenih naroda za provjeru i inspekcije u Jemenu (SL L 235, 19.9.2018., str. 14.).
         
            (2)  Odluka Vijeća (ZVSP) 2020/1465 od 12. listopada 2020. o akciji Europske unije za potporu mehanizmu Ujedinjenih naroda za provjeru i inspekcije u Jemenu (SL L 335, 13.10.2020., str. 13.).